Рэгіянальны комплекс мерапрыемстваў па рэалізацыі прыгаданай праграмы ўключае падпраграмы “Спадчына” і “Мастацтва і творчасць”. Задачай першай з’яўляецца павышэнне якасці і разнастайнасці паслуг бібліятэк і музеяў. Праграма прадугледжвае дзяржаўнае фінансаванне – у 2017 годзе па падпраграме “Спадчына” даведзены два мэтавыя паказчыкі. Першы – па забеспячэнні бягучых выдаткаў для арганізацыі дзейнасці бібліятэк, музеяў – пры планавым аб’ёме фінансавання 331 тысяча 471 рубель выканана 307 тысяч 785 (прычына – нястача сродкаў у раённым бюджэце), а вось другі мэтавы паказчык па папаўненні бібліятэчнага фонду пры планавым аб’ёме 27 тысяч 848 выкананы на 28 тысяч 457. Фонд бібліятэчных дакументаў ЦБС складае зараз 166033 экзэмпляры і штогод абнаўляецца на 5%. Прырост колькасці наведванняў музея да ўзроўню 2015 года склаў 12,1% – 14646 чалавек.